REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06–2/437-21

26. oktobar 2021. godine

B e o g r a d

ZAPISNIK

SA 42. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 26. OKTOBRA 2021. GODINE

Sednica je počela u 11,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Dragana Barišić, Branimir Spasić, Darko Laketić, Luka Kebara, Ivana Nikolić, Nebojša Bakarec, Sandra Božić,Đorđe Milićević i Branimir Jovanović.

Sednici su prisustvovali zamenici članova Odbora: Vesna Nedović, zamenik Adama Šukala, člana Odbora, Violeta Ocokoljić, zamenik Veroljuba Matića, člana Odbora, Nina Pavićević, zamenik Uglješe Markovića, člana Odbora i Željko Tomić, zamenik Marine Raguš, člana Odbora.

Sednici nisu prisustvovali članovi Odbora: Veroljub Matić, Miroslav Kondić, Nebojša Bakarec, Uglješa Marković, Marina Raguš, Mira Petrović i Šaip Kamberi.

Sednici je prisustvovao narodni poslanik, Dragan M. Marković, koji nije član Odbora.

Na predlog predsednika, Odbor je jednoglasno utvrdio sledeći:

D n e v n i r e d:

1. Utvrđivanje predloga odluke o obrazovanju Komisije za etiku.

**Prva tačka dnevnog reda:**  Utvrđivanje predloga odluke o obrazovanju Komisije za etiku.

Predsednik Odbora je upoznao prisutne narodne poslanike da su kao kandidati za Komisiju za etiku iz reda fakultetskog nastavnog osoblja predloženi: prof. dr Damir Smiljanić sa Filozofskog fakulteta Univerziteta u Novom Sadu, prof. dr Brankica Popović sa Filozofskog fakulteta Univerziteta u Prištini i dr Ivana Stojanović Prelević sa Filozofskog fakulteta Univerziteta u Nišu, a iz reda državnih službenika iz Službe Narodne skupštine kandidati: Svetlana Dedić, dipl. pravnik i Sanja Pecelj, dipl. pravnik.

Diskusije nije bilo.

Odbor je na predlog predsednika Odbora jednoglasno utvrdio Predlog odluke o obrazovanju Komisije za etiku.

Predsednik Odbora je predložio da se Predlog odluke o obrazovanju Komisije za etiku uputi Narodnoj skupštini po hitnom postupku u skladu sa članom 167. stav 2. Poslovnika i dodao da je uspostavljanjem hitnog postupka neophodno da navedena odluka stupi na snagu ranije od osam dana /sledećeg danaod dana objavljivanja/ od dana objavljivanja u „Službenom glasniku“, što je Odbor jednoglasno prihvatio.

Odbor je jednoglasno odredio predsednika Odbora kao predstavnika predlagača na sednici Narodne skupštine.

Sednica je završena u 11,05 časova.

**\* \* \* \***

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović